ועדת העבודה, הרווחה והבריאות, כנסת 16, פרוטוקול מספר 402, 2005-05-03 13:30

שאול יהלום: נניח שהיא מרצה באוניברסיטה והמרצים עובדים לפי שעות.

שאול יהלום: שבוע עבודה שם זה 12 שעות.

שאול יהלום: היא עובדת 12 שעות באוניברסיטה ונותנת את השיעורים שלמה בימים בימי ראשון, שלישי, וחמישי.

שאול יהלום: האם לפי החוק היא תהיה זכאית?

נועה בן שבת: אני מניחה שלפי החוק היא לא תהיה זכאית.

שאול יהלום: אבל זה שבוע עבודה מלא הנהוג במקום עבודתה.

נועה בן שבת: השאלה היא, האם זה שבוע עבודה מלא?

נועה בן שבת: כי אז השאלה תהיה איך עובד הצוות המינהלי.

שאול יהלום: היא עובדת הוראה.

נועה בן שבת: זה באמת תלוי במקום העבודה.

נועה בן שבת: אם מקום העבודה עובד 3 ימים בשבוע וזה שבוע עבודה מלא, אז ברגע שהיא עובדת את אותו היקף של עבודה, היא תהיה זכאית להעדרות.

שאול יהלום: מה דעתך שבמקום לכתוב בתקנות "במשך 5 ימי עבודה בשבוע לפחות" לכתוב את אותו סגנון שכתוב בחוק "במשך שבוע עבודה מלא הנהוג במקומות עבודתה".

נועה בן שבת: זאת בדיוק הבעיה.

נועה בן שבת: יש לנו בעיה כיוון שיתכן שיש מקום עבודה שבו עובדים 5 ימים בשבוע והיא עובדת באותו מקום רק 3 ימים בשבוע.

נועה בן שבת: יש מקום אחר שעובדים בו 6 ימים בשבוע והיא עובדת באותו מקום רק יומיים.

שאול יהלום: הבעיה שלך הפוכה.

שאול יהלום: יכול להיות שבמקום עבודה הזה עובדים 3 ימים בשבוע סביב השעון.

שאול יהלום: נניח שהיא תורנית בשדה התעופה ושם עובדים 3 ימים בשבוע 24 שעות עם כוננות.

שאול יהלום: או נניח שהיא רופאה, ועובדת בכוננות 3 ימי עבודה.

שאול יהלום: לפי החוק היא תהיה זכאית.

נועה בן שבת: נכון.

שאול יהלום: ולפי התקנות היא לא תהיה זכאית יכול להיות שהיא עובדת יום וחצי בבית חולים ויום וחצי במרפאה של קופת חולים.

שאול יהלום: אם היא היתה עובדת 3 ימים בבית החולים – היא היתה זכאית; ואם היא עובדת בשני מקומות עבודה – לא זכאית – כי זה לא 5 ימים.

שאול יהלום: למה לך להיכנס לזה?

שאול יהלום: בואי לא נרע את מצבה.

נועה בן שבת: אסביר למה בכלל נכנסנו לנושא של 5 ימים בשבוע ולמה חשבנו שמלכתחילה קבעו את התנאים של יותר מ-4 שעות או עד 4 שעות ביום, בכל יום של שבוע עבודה.

נועה בן שבת: הרעיון פה הוא שעובדת כזאת נאלצת להעדר על חשבון שעות עבודה.

נועה בן שבת: כיוון שהיא עובדת למעלה מ-4 שעות ביום היא נאלצת ללכת על חשבון ימי עבודה.

נועה בן שבת: אם היא באמת עובדת יום וחצי בשבוע במקום אחד ועוד יום וחצי בשבוע במקום אחר, למען האמת היא יכולה להתפנות ביום אחר לעשות את הבדיקות וזה לא צריך לבוא על חשבון המעבידים שלה.

נועה בן שבת: זה מה שעמד מאחורי הכלל של 5 ימים.

שאול יהלום: אבל למה את מרעה את מצבה?

שאול יהלום: יש פה קצרנית של הכנסת.

שאול יהלום: נניח שאין ועדות וקבעו שמשרה מלאה זה בימי שני, שלישי ורביעי שהם ימי המליאה, וזאת משרה שלמה.

שאול יהלום: כאשר היא תעדר, על פי החוק ב-40, היא זכאית כי זאת משרה שלמה.

שאול יהלום: תעזבי כרגע את זה שהיא יכולה ללכת בימי ראשון וחמישי – תתקני את החוק הראשי.

שאול יהלום: את לא מתקנת את החוק הראשי אלא נותנת לה פריבילגיה.

שאול יהלום: אבל אם היא עובדת כקצרנית וחצי בכנסת וקצרנית וחצי בממשלה, אז את אומרת לה: "לא".

שאול יהלום: למה לך להרע את מצבה?

שאול יהלום: היא לא מצאה משרה שלמה.

שאול יהלום: יש חברי כנסת שעובדים שלושה ימים.

שאול יהלום: יש המון אנשים שעובדים בבניין הזה 3 ימים בשבוע אבל בגלל שהם עובדים ביום ובלילה זאת משרה שלמה.

שאול יהלום: לכן קבעו שזאת משרה שלמה.

שאול יהלום: לפי החוק הם זכאים להעדר בימי שני, שלישי, ורביעי.

מרדכי רון: אם אני לוקח מורה לריתמיקה שעובדת לפעמים 6 ימים בשבוע, אבל לא יותר משעתיים ביום, כי זה מה שנתנו לה.

שאול יהלום: כאן מדובר במשרה שלמה הנהוגה במקום עבודתה.

נועה בן שבת: לא משרה שלמה, זה כל ימי העבודה.

שאול יהלום: כמו בכנסת, אם היא עובדת בשני, שלישי ורביעי סביב השעון, בימי ראשון וחצי היא עייפה.

שאול יהלום: ביום ראשון וחמישי היא נופלת הרגליים.

שאול יהלום: לפי החוק הזה, זאת זכותה.

שאול יהלום: לפי החוק הזה, אם חברת כנסת תלך בימי שני או שלישי, יפטרו אותה, נכון?

שאול יהלום: אז למה אם היא חצי חברת כנסת וחצי קצרנית אני לא אתן לה את זה?

נועה בן שבת: אבל מה תעשה אם מקום עבודה אחד עובד 6 ימים בשבוע ומקום עבודה אחר עובד 3 ימים בשבוע?

נועה בן שבת: איך אנחנו נקבע אם היא עובדת שבוע עבודה מלא כנהוג במקומות עבודתה?

נועה בן שבת: אין לנו בעצם אפשרות לקבוע את זה.

נועה בן שבת: אם נגיד 3 ימים זה לא עומד בתנאי של 6 ימים.

נועה בן שבת: אנחנו נמצאים פה בבעיה כי יכולים להיות מקומות עבודה שנים שבהם שבוע עבודה מלא שונה.

נועה בן שבת: לכן אנחנו רוצים להתאים את המצב ולשפר את מצבן של עובדות שהיום לא זכאיות בכלל.

שאול יהלום: למה להקשות?

שאול יהלום: נכתוב: "אשה עובדת אצל יותר ממעביד אחד במקומות עבודה שונים במשך שבוע, כמו שתארנו בחוק, זכאית להעדר מעבודתה אצל כל אחד ממעבידיה ללא ניכוי, וזאת בהתחשב בכל מקום עבודתה" - - -

ג'ודי וסרמן: אנחנו מדברים על מצב שהיא בהגדרה לא עובדת משרה מלאה בכל אחד ממקומות העבודה.

ג'ודי וסרמן: בכנסת היא עובדת יום בשבוע, כשבמקום עבודה זה עובדים 3 ימים ברצף, ובמקום השני, שבו עובדים 5 ימים, היא עובדת יומיים.

שאול יהלום: אז אני אתייחס לכל מקום בנפרד, באופן יחסי.

ג'ודי וסרמן: אנחנו רוצים שביחד זה יהיה שבוע עבודה מלא.

ג'ודי וסרמן: במקום אחד היא עובדת יום אחד מתוך השלושה, ובמקום השני עובדת יומיים מתוך ה-5.

ג'ודי וסרמן: שני המקומות ביחד זה שבוע עבודה מלא?

שאול יהלום: גם היא לא כתבה שבוע עבודה מלא.

שאול יהלום: היא כתבה 5 ימים.

שאול יהלום: לפי זה המורה לבאלט שעובדת שעה ביום, עונה על תקנה הזאת.

ג'ודי וסרמן: אבל היא אומרת שהתנאי הוא שבשני המקומות ביחד היא עובדת את מלוא הימים.

ג'ודי וסרמן: השאלה: מה זה מלוא הימים בדוגמא שלך?

שאול יהלום: אני אומר את העיקרון, אתם תחשבו איך לנסח את זה.

שאול יהלום: העיקרון הוא אל תפגעו שעובדת במספר מקומות, אם היא עובדת שתי משרות ב-4 ימים.

שאול יהלום: נניח לדוגמא שיש מורה לאקורדיאון והיא עובדת בגנים.

שאול יהלום: היא עובדת מהבוקר עד הלילה כולל במתנס"ים.

שאול יהלום: היא עובדת בימי ראשון, שלישי, וחמישי.

שאול יהלום: כל עבודה כזאת זאת משרה.

שאול יהלום: היא נופלת מהרגליים.

שאול יהלום: במשכורת היא מקבלת 180 אחוז, אבל כאן היא לא תוכל לקבל כי לא כתוב 5 ימים.

שאול יהלום: אותה מורה, אם היתה עובדת משרה שלמה היו נותנים לה.

נועה בן שבת: אבל אם זאת מורה שעובדת בבית ספר מאוד גדול שהמורים עובדים בו 4 ימים בשבוע, אז אותה מורה גם לא היתה מקבלת, כי היא לא עובדת בכל אחד מימי השבוע.

שאול יהלום: איפה זה כתוב?

נועה בן שבת: זה מה שכתוב בחוק העיקרי.

נועה בן שבת: בחוק העיקרי כתוב שאם היא עובדת משרה מלאה ואם היא לא נמצאת בכל יום משבוע עבודה מלא - - -

שאול יהלום: זה שבוע עבודה מלא כנהוג במקום עבודתה.

שאול יהלום: לפני כמה שנים המורים אמרו שהם עובדים 4 ימים ושני ימי השתלמות.

שאול יהלום: לגביהם זה 4 ימים.

נועה בן שבת: אבל אותה מורה גם אז לא היתה מקבלת כי היא עבדה רק 3 ימים.

נועה בן שבת: נכון שהיא עובדת מהבוקר עד הערב כשכל שאר המורות עובדות שעתיים ביום - - -

שאול יהלום: המורה לאקורדיאון עובדת 4 ימים.

שאול יהלום: המנהל קבע שעובדים 4 ימים.

שאול יהלום: 30 שעות שזאת משרה של מורה, מרכזים ב-4 ימים.

שאול יהלום: לכן כל מורה עובד 7.5 שעות.

שאול יהלום: עכשיו המורה הזאת עובדת ראשון, שני, שלישי ורביעי וביום חמישי ושישי היא מבשלת.

שאול יהלום: עכשיו נשאלת השאלה על פי החוק הזה, האם מותר לה להעדר בימים ראשון, שני, שלישי, רביעי, או לא?

נועה בן שבת: לפי החוק הקיים, אם עובדים 4 ימים בשבוע אז היא זכאית להעדר.

שאול יהלום: יפה מאוד.

שאול יהלום: עכשיו היא עובדת בשני בתי ספר.

שאול יהלום: בראשון שני היא עובדת 16 שעות בבית הספר הראשון, ובימי שלישי ורביעי בבית הספר השני.

שאול יהלום: עכשיו היא בהריון.

שאול יהלום: לפי החוק, אם היא היתה משרה מלאה בבית הספר הראשון, היית נותנת לה.

שאול יהלום: לפי התקנות – לא נותנת לה כי זה לא 5 ימים.

שאול יהלום: הבעיה ברורה?

נועה בן שבת: הבעיה ברורה אבל אני לא חושבת שהיא בעיה אמיתית.

נועה בן שבת: התקנות האלה באות לשפר את המצב הקיים שעובדת במשרה חלקית שעובדת אצל כמה מעבידים לא זוכה לכלום.

נועה בן שבת: בעצם ההצעה באה מצד אחד לא להטיב את מצבה לעומת עובדת בפחות ממשרה מלאה במקום עבודה אחד - -

שאול יהלום: את אומרת שאם כבר עושים דבר טוב, אז תסתפק בחצי.

נועה בן שבת: אין סיבה להעדיף עובדת שעובדת אצל כמה מעבידים על פני אחותה, שעובדת באותה צורה,אצל מעביד אחד.

שאול יהלום: אני אומר שאל תיטיבי ואל תרעי.

שאול יהלום: תנסחי את זה כך שיהיה כתוב באופן יחסי - - -

נוגה בוטנסקי: תראי לי איפה התנאי של שבוע עבודה מלא?

ג'ודי וסרמן: ולמה זה מתייחס?

שאול יהלום: במקום שהיא לא עובדת כמקובל מלא, לא תיתני לה.

ג'ודי וסרמן: היא עובדת חצי משרה בשניים או שלושה מקומות.

ג'ודי וסרמן: מה המלא לגביה כאשר בכל מקום שבוע העבודה שונה?

ג'ודי וסרמן: איך יוצרים את המכנה המשותף שבשבוע עבודה מלא?

ג'ודי וסרמן: האם שבוע עבודה מלא זה 4 ימים?

ג'ודי וסרמן: 3 ימים?

ג'ודי וסרמן: או 3.5?

ג'ודי וסרמן: זאת הבעיה.

ג'ודי וסרמן: אנחנו מחברים שני דברים שהם לא זהים.

שאול יהלום: במקום העבודה שלי היא תפסיד.

שאול יהלום: במקום שהיא עובדת 2 מתוך 4 יש לה זכות ל-50 אחוז.

ג'ודי וסרמן: קובעים את הזכות שלה כמכלול.

ג'ודי וסרמן: האם במכלול היא מגיעה למשרה שלמה?

שאול יהלום: לא, כל מקום.

שאול יהלום: את לא קובעת פה במכלול.

שאול יהלום: את קובעת פה כל מקום בנפרד.

ג'ודי וסרמן: אתה קובע קודם אם יש זכות ואז כל מקום באופן יחסי משלם את הזכות.

ג'ודי וסרמן: במקום שהיא עובדת חצי משרה היא תהיה זכאית לחצי ובמקום השני לחצי השני.

ג'ודי וסרמן: אבל, קודם אתה קובע אם יש לה זכאות, אם היא מגיעה למשרה מלאה.

ג'ודי וסרמן: אנחנו לא יודעים איך לחבר את החלקים של המשרה ל-5 ימים.

נועה בן שבת: אפשר להגיד שאם בשני מקומות העבודה שבוע עבודה הוא פחות מחמישה ימי עבודה, אז אולי נלך לקולה.

ג'ודי וסרמן: מי יקבע מה זה שבוע עבודה מלא?

נועה בן שבת: נקבעה פה נוסחה.

נועה בן שבת: אני צריכה לחזור למשרד האוצר, כי משרד האוצר אמר בינתיים שלנוסחה הזאת אין לו התנגדות.

נועה בן שבת: לגבי נוסחה אחרת, אני צריכה לברר את העמדה שלהם.

שאול יהלום: מי שצריך לבנות לך את הנוסחה, זה איש מתמטיקה.

נועה בן שבת: אם בכל אחד ממקומות העבודה שבוע העבודה קצר מ-5 ימים, אז אולי לא נדרוש ממנה את הסכום המצטבר של 5 ימים אלא את מספר הימים הגבוה יותר.

נוגה בוטנסקי: החוק הראשי הוא הבעייתי.

נועה בן שבת: לחוק הראשי היה את ההגיון משלו.

נועה בן שבת: הוא אמר שרוצים שבוע עבודה מלא.

נועה בן שבת: היא הניחה שרוב האנשים עובדים שבוע עבודה מלא.

שאול יהלום: לא נאשר את זה עכשיו ותחשבו על פתרון מתמטיקאי יצירתי.